# Manuál hráča hry Bitka o Wesnoth

Zoznam tabuliek

2.1. Ovládanie a klávesové skratky
2.2. Denná doba a sila útokov
2.3. Bonusy skúseností za zabitie a boj s jednotkami rôznych úrovní
2.4. Kruhy

## Úvod

Bitka o Wesnoth je ťahová strategická hra s témou fantasy.

Postav veľkú armádu, postupne vycvič zelenáčov na ostrieľaných veteránov. V neskorších hrách si privolaj svojich najlepších bojovníkov a zostav nich smrtiacu silu, ktorej nikto nedokáže vzdorovať! Vyber si jednotky zo širokej palety špecialistov, a skombinuj si zostavu s tými správnymi schopnosťami, ktorá bude dobre bojovať na rozmanitom teréne proti rôznym druhom nepriateľov.

Wesnoth má mnoho rozličných príbehov, ktoré čakajú na to, až si ich zahráš. Môžeš bojovať proti orkom, nemŕtvym a banditom pochodujúcim proti kráľovstvu Wesnoth; bojovať po boku drakov na horských vrcholoch, elfov v zeleni lesa Aethenwood, trpaslíkov v rozľahlých halách Knalgy, alebo morského ľudu v Perlovej zátoke. Môžeš bojovať o znovuzískanie trónu Wesnothu, alebo použiť svoju temnú silu nad nemŕtvymi, aby si ovládol územia smrteľníkov, alebo viesť svoj slávny orkský kmeň k víťazstvu nad ľuďmí, ktorí sa opovážili poškvrniť tvoju krajinu.

Budeš si môcť vybrať z vyše dvesto druhov jednotiek (pechota, jazda, lukostrelci a mágovia sú iba začiatkom) a bojovať rôzne druhy konfliktov od drobných prepadov po zrážky obrovských armád. Môžeš si dokonca vytvoriť aj vlastné jednotky a napísať vlastné scenáre - dokonca celé príbehy. Môžeš vyzvať svojich priateľov - alebo neznámych - bojovať vo fantastických bitkách pre viacerých hráčov.

Bitka o Wesnoth je open-source softvér a veľká komunita dobrovoľníkov, ktorí vylepšujú túto hru. Môžeš si vytvoriť svoje vlastné jednotky, napísať vlastné scenáre či bohaté kampane. Používateľský obsah je sústredený na add-on serveri, pričom tie najlepšie kúsky sa dodávajú spolu s oficiálnymi vydaniami hry Bitka o Wesnoth (ang. originál - Battle for Wesnoth).

## Kapitola 1. Začiatok

## 1.1. Svet

Známa časť Veľkého kontinentu, na ktorom leží Wesnoth, sa všeobecne delí na tri oblasti: viacmenej neovládané severné územia; kráľovstvo Wesnoth a jeho občasná dŕžava Elensefar; a územie juhozápadných elfov v lese Aethenwood a za ním.

Kráľovstvo Wesnoth leží v strede tejto zeme. Jeho hranice sú Veľká rieka na severe, nižšie kopce na východe a juhu, Zelený močiar na juhozápade, a oceán na západe. Elensefar, bývalá provincia Wesnothu, je ohraničený Veľkou riekou na severe, na východe má neurčitú hranicu s Wesnothom, Perlový záliv na juhu, a oceán za západe.

Severné pláne sú divokou krajinou na sever od veľkej rieky. Rôzne kmene orkov, trpaslíkov, barbarov či elfov obsadili toto územie. Na severe a východe leží les Lintanir, kde veľké kráľovstvo severných elfov udržuje svoje tradície.

Po celej krajine sú roztrúsené dediny, kde môžeš vyliečiť svoje jednotky a zhromaždiť peniaze potrebné na udržiavanie armády. Budeš musieť prekročiť mnohé hory a rieky, predierať sa cez lesy, kopce a tundru, a križovať otvorené pláne. V každej z týchto oblastí žijú rôzne tvory prispôsobené miestnym podmienkam, ktoré sa dokážu rýchlejšie pohybovať a lepšie bojovať v známom teréne.

### 1.1.1. Tvory

Vo svete Wesnothu žijú ľudia, elfovia, trpaslíci, orkovia, jašteri, sauri, morskí ľudia, hadi, a mnohé ďalšie tajomné a čudesné rasy. V prekliatych krajinách blúdia nemŕtvi, duchovia a prízraky. Každý sa prispôsobil nejakému prostrediu. Ľudia zvyčajne obývajú roviny mierneho pásma. V kopcoch, horách a podzemných jaskyniach sa usadili orkovia a trpaslíci. V lesoch vládni elfovia. Oceány a rieky patria morským ľuďom a hadom.

Pre účely hry sa rasy delia na frakcie; napríklad orkovia často spolupracujú s trollmi, a elfovia a trpaslíci s ľuďmi. Niektoré ďalšie frakcie odzrkadľujú konflikty v ľudskej spoločnosti — lojalisti proti zločincom, napríklad. Vo väčšine príbehov budeš ovládať jednotky z jednej frakcie. Ale niekedy jednotlivé frakcie uzatvárajú spojenectvá, takže v príbehu môžeš čeliť viac ako jednej frakcii.

## 1.2. Ako na to

Po spustení Wesnoth najprv zobrazí úvodné pozadie a stĺpec tlačidiel nazvaných Hlavné menu. Tieto tlačidlá možno stlačiť iba pomocou myši. Pre netrpezlivých: odporúčame tlačidlo "Jazyk" ("Language") na nastavenie jazyka; potom stlač tlačidlo "Výcvik" na výuku pravidiel hry; a potom stlač tlačidlo "Výprava" a vyber si z ponúknutého zoznamu príbeh "O dvoch bratoch".

Výcvik
  Výcvik je skutočná, pomerne jednoduchá hra, ktorá ťa naučí nejaké základné ovládanie potrebné na hru. Nie je tu dôležité vyhrať alebo prehrať, ale naučiť sa, čo sa ako robí. Stlač tlačidlo Výcvik a môžeš hrať. Vo výcviku si v roli mladého princa Konráda alebo princeznú Li’sar, ktorí sa učia od starého mága Delfadora - sleduj, čo hovorí, inak ťa môže premeniť na žabu.
Výprava
  Wesnoth bol v prvom rade vytvorený na hranie príbehov. Príbehy sú série spojených scenárov. Ak chceš začať hrať nový príbeh, stlač tlačidlo Výprava. Zobrazí sa zoznam príbehov v tvojom počítači (ďalšie si môžeš stiahnuť z internetu). Vyber si príbeh a stlač OK, čím ho spustíš, prípadne Storno, čím menu vypneš. Každý príbeh má úroveň náročnosti: ľahká, stredná (normálna) a ťažká. Odporúčame strednú úroveň, ktorá je síce náročná, ale nie celkom ťažká. Uprostred príbehu sa už náročnosť nedá zmeniť. Ak narazíš na vážne problémy aj počas hrania na najľahšej náročnosti, mala by ti pomôcť kapitola Základy stratégie. Keď si si vybral náročnosť, spustí sa prvý scenár príbehu.
Zápas
  Stlač toto tlačidlo, ak chceš hrať jeden scenár proti jednému alebo viacerým súperom. Môžeš hrať cez internet alebo len na svojom počítači, proti ľudským alebo počítačovým súperom. Keď stlačíš toto tlačidlo, objaví sa dialóg, ktorý ti dovolí nastaviť, ako chceš hrať tento scenár. Ak sa chceš naučiť viac, pozri si Oddiel 1.3.2, “Scenáre”.
Načítaj
  Stlač toto tlačidlo, ak chceš načítať predtým uloženú hru. Zobrazí sa ti dialóg so zoznamom uložených hier. Vyber si hru a klikni OK, čím sa hra načíta a môžeš pokračovať; alebo Storno, čím sa vrátiš do hlavného menu. Ak si chceš pozrieť záznam hry, zaškrtni políčko Záznam. Môžeš si potom pozrieť všetky ťahy od začiatku po uloženie hry.
Doplnky
  Stlačením tohoto tlačidla sa dostaneš na server, na ktorom je uložené množstvo obsahu vytvoreného bežnými používateľmi. K dispozícii sú mnohé príbehy, éry (frakcie na súboj pre viacerých hráčov), a mapy na súboj. Tlačidlom "Odstrániť doplnky" ich môžeš opäť vymazať, keď ich viac nebudeš chcieť.
Editor máp
  Stlačením tohoto tlačidla sa spustí editor máp, kde si môžete vytvoriť mapy pre hru viac hráčov alebo vašu vlastnú kampaň.
Jazyk
  Po stlačení tohoto tlačidla si môžeš vybrať jazyk, a tlačidlom OK potom výber potvrdíš, alebo sa tlačidlom Storno vrátiš k pôvodnému jazyku. Keď sa Wesnoth spustí prvýkrát, nastaví sa buď angličtina alebo jazyk tvojho operačného systému, ak ho program vie zistiť, ale keď už raz zmeníš jazyk, bude sa spúšťať v tomto jazyku.
Nastavenia
  Po stlačení tohoto tlašidla možeš zmeniť nastavenia.
Poďakovanie
  Po stlačení tohoto tlačidla sa zobrazí zoznam významných prispievateľov do Wesnothu. Viacerých z nich môžeš stretnúť na irc.freenode.org:6667 na kanáli #wesnoth.
Koniec
  Stlačením tohoto tlačidla ukončíš Wesnoth.
Pomoc
  Stlačením tohoto tlačidla otvoríš integrovanú hernú encyklopédiu. Tá ti poskytne informácie o jednotkách a iných dôležitých veciach v hre. Väčšina z týchto vecí sa spomína aj v tejto príručke.
Ďalej
  Stlačením tohoto tlačidla zobrazíš ďalšiu radu z "Knihy o Wesnothe".
Dozadu
  Stlačením tohoto tlačidla zobrazíš ďalšiu radu z "Knihy o Wesnothe".

## 1.3. Režimy hry

Existujú dva základné spôsoby ako hrať hru Bitka o Wesnoth.

- Hraj postupnosť spojených scenárov, označovanú ako príbeh alebo výprava, proti počítaču.
- Hraj jeden scenár proti počítaču alebo ľudskému súperovi.

### 1.3.1. Príbehy

Príbehy sú série bitiek spojených spoločným príbehom. Bežný príbeh má okolo 10-20 scenárov. Hlavnou výhodou príbehov je, že ti dovolia budovať svoju armádu. Keď dokončíš jeden scenár, zostávajúce jednotky sa na konci uložia, a môžeš ich použiť v nasledujúcom scenári. Ak sa rozhodneš danú jednotku v nasledujúcom scenári nepoužiť, aj tak sa prenáša do ďalšieho, takže nepoužívané jednotky nestrácaš.

Príbeh je základná forma, na ktorú je Wesnoth zameraný, a je to asi najzábavnejší a odporúčaný spôsob oboznámenia sa s hrou pre nových hráčov.

### 1.3.2. Scenáre

Odohranie jedného scenára trvá zhruba 30 minút až 2 hodiny. Toto je najrýchlejší spôsob hrania, ale tvoje jednotky sa neukladajú, a nemôžeš používať jednotky z príbehov. Scenáre môžeš hrať proti počítaču alebo proti iným hráčom cez internet alebo na tvojom počítači. Scenáre sú dostupné pomocou tlačidla "Zápas" v hlavnom menu.

Vo všeobecnosti sa zápasové mapy hrajú proti iným hráčom cez internet (alebo ich môžete spustiť na lokálnej sieti, ak máte). Tieto hry sa sú koordinované cez zápasový server Wesnothu. Zápasy zvyknú trvať od 1 hodiny do 10 hodín, podľa toho, koľko hráčov hrá (a aká veľká je mapa). Priemerný čas je 3 až 7 hodín. Hru si možno hocikoľkokrát uložiť a načitať. Takže niektoré hry môžu trvať aj týždeň alebo dva, hoci samotné hranie trvá iba pár hodín. Pri zápase si nemôžeš presúvať jednotky z jedného scenára do ďalšieho, takže silu armády si môžeš budovať len v rámci scenára.

Keď stlačíš tlačidlo "Zápas", zobrazí sa niekoľko možností:

#### Prihlásenie

Toto bude tvoje meno na serveri hry pre viacerých hráčov. Ak máš vytvorený profil na Wesnoth forums, môžeš pri prihlasovaní sa na oficiálny server použiť to isté uživateľské meno a heslo. V prípade, že uživateľské meno vyžaduje heslo, na obrazovke sa objaví okno, kam ho je možné vložiť. Registrované meno nie je možné používať bez hesla.

#### Pripoj sa na oficiálny server

Táto možnosť ťa priamo pripojí na oficiálny server. Dostaneš sa do čakárne, kde môžeš ľubovoľne zakladať nové hry, kde je už veľa hier založených, a kde už pár hráčov možno čaká, aby sa zapojili do nového zápasu.

#### Pripoj sa na hostiteľa/server

Táto možnosť otvorí dialóg, do ktorého môžeš zadať adresu stroja, na ktorý sa chceš pripojiť. Môže to byť iný klient, ktorý práve založiť sieťovú hru mimo servera, alebo odlišný server. V tomto dialógu je aj tlačidlo "Zobraz zoznam", ktoré zobrazí zoznam oficiálnych serverov, použiteľných ako náhrada, ak je hlavný server momentálne nedostupný.

Pomerne úplný zoznam oficiálnych a užívateľských serverov je na tejto webovej stránke: Multiplayer servers (po anglicky).

Cez túto položku sa môžeš pripojiť na server, vytvorený inými hráčmi. Ak teda je na tvojej miestnej sieti vytvorený server, stačí, keď vložíš ip adresu a číslo portu (štandardne nastevené na 15000). Ak by si sa teda chcel pripojiť na server, ktorý je vytvorený na počítači s adresou 192.168.0.10 a na štandardný port, vložil by si toto: 192.168.0.10:15000

#### Založ sieťovú hru

Môžeš byť hostiteľom hier pre viacerých hráčov pomocou svojho klienta, nepotrebuješ na to vyhradený server. Ak robíš hostiteľa hry pomocou svojho klienta, ostatní hráči sa musia vedieť pripojiť na tvoj port 15000 pomocou TCP. Meno servera je najčastejšie wesnothd. Ak si za firewallom, asi si budeš musieť zmeniť nastavenia firewallu, aby dovolili prichádzajúce pripojenia na port 15000, a aby sa táto komunikácia presmerovala na počítač, ktorý je hostiteľom hry. Na pripojenie k hrám, kde je hostiteľom nejaký verejným server alebo niekto iný, by si nemal potrebovať zmenu firewallu.

#### Lokálna hra

Toto vytvorí hru, ktorá beží iba na tvojom počítači. Môžeš to využiť na hru na horúcom kresle, kde každý hrá na tom istom počítači a striedajú sa po ťahoch. Hra na horúcom kresle trvá približne rovnako dlho ako rovnaká hra po internete. Alebo si môžeš zahrať scenár proti počítačovým súperom. To môže byť dobrý spôsob, ako sa zoznámiť s rozličnými mapami na hry pre viacerých hráčov, skôr ako začneš hrať proti skutočným súperom. Môže to byť aj jednoduchý spôsob, ako preskúmať schopnosti jednotiek rozličných frakcií, tým že si vyberieš tvoju a súperovu frakciu. Alebo môžeš v jednej hre urobiť oboje; zahraj sa spolu s priateľom proti počitaču.

### 1.3.3. Obrazovky hry

Či hráš zápas alebo príbeh, základné rozloženie vecí na obrazovke hry je rovnaké. Väčšinu obrazovky zapĺňa výrez mapy ukazujúci všetky akcie, ktoré sa odohrávajú v hre. Okolo mapy sú rôzne prvky, ktoré poskytujú užitočné informácie o hre a sú podrobne popísané nižšie.

Na hornej časti obrazovky sú zľava doprava tieto položky:

1. Tlačidlo Menu
2. Tlačidlo Akcie
3. Počítadlo ťahov (terajší ťah / maximálny počet ťahov)
4. Tvoje zlato
5. Dediny (tvoje / všetky na mape)
6. Tvoje jednotky
7. Tvoje výdavky
8. Tvoje príjmy
9. Čas, alebo zostávajúci čas (pri zápase s obmedzeným časom)
10. Súradnice označeného políčka (x, y)
11. Obrana a pohyb vybranej jednotky na zvolenom poli
12. Typ označeného políčka

V pravej časti obrazovky zhora nadol sú:

1. Celá mapa, zmenšená
2. Ukazovateľ dennej doby
3. Profil naposledy označenej jednotky
4. Tlačidlo Koniec kola

### 1.3.4. Verbovanie a privolávanie

Keď spustíš po prvýkrát scénu alebo kampaň, na mape budeš mať k dispozícii len niekoľko jednotiek. Jednou z nich bude tvoj veliteľ (označený zlatou korunkou). Tvoj veliteľ je obyčajne umiestnený v hrade, na špeciálnom políčku nazývanom pevnosť. Kedykoľvek sa nachádza na tomto políčku (alebo na políčkach pevností v nepriateľských hradoch, ktoré obsadíš) a máš dostatok zlata, môžeš naverbovať jednotky do tvojej armády. V neskorších scénach môžeš privolávať skúsené jednotky, ktoré prežili predošlé scény. Z tejto pozície tak môžeš začať stavať armádu, ktorou porazíš nepriateľa.

Prvá vec, ktorú chceš asi urobiť, je naverbovať svoju prvú jednotku. Stlač `Ctrl-R` (alebo klikni pravým tlačítkom na prázdne políčko v hrade "Naverbuj") a budeš môcť naverbovať jednotku zo zoznamu všetkých, ktoré máš k dispozícii. Každý regrút je vytvorený na prázdnom hradnom políčku. Akonáhle zaplníš celý hrad, nemôžeš verbovať ďalšie jednotky, kým sa políčka neuvoľnia. Veliteľ tvojho súpera je tiež umiestnený vo svojej pevnosti a rovnako začne hru verbovaním vojakov, takže nestrácaj čas obdivovaním krajiny - keď budeš mať víťazstvo v hrsti, bude na to času dosť.

Na konci každého úspešnej scény sú všetky tvoje jednotky, ktoré prežili, automaticky uložené. Na začiatku ďaľšieho ich môžeš privolať podobným spôsobom, ako vebuješ nových regrútov. Privolané jednotky sú často skúsenejšie ako regrúti a môžu tak byť lepšou voľbou.

### 1.3.5. Tvoja armáda

Všetky typy hier používajú vojakov, zvaných jednotky. Každá jednotka je definovaná rasou, úrovňou a triedou. Každá má svoje silné a slabé stránky, ktoré závisia na ich odolnosti, teréne, v ktorom sa nachádzajú, a úrovni. Všetky podrobnosti o každej z nich nájdeš v nápovede.

### 1.3.6. Život a smrť - skúsenosti

Ako tvoje jednotky získávajú skúsenosti z boja, učia sa novým zručnostiam a stávajú sa silnejšími. Taktiež niektoré v bitke padnú, takže keď sa to stane, budeš musieť verbovať a privoláť ďaľšie, ktoré ich nahradia. Vyberaj ich ale uvážlivo, pretože každá má svoje výhody a slabiny, ktoré dokáže prefíkaný súper odhaliť a použiť proti tebe.

### 1.3.7. Víťazstvo a porážka

Dávaj dobrý pozor na obsah okna Cieľ scény na začiatku každej scény. Obyčajne dosiahneš víťazstvo zabitím všetkých nepriateľských veliteľov a prehráš iba pri zabití tvojho veliteľa. Ale scény môžu mať aj iné ciele - premiestnenie veliteľa na určené miesto, zachránenie niekoho, rozlúštenie hádanky alebo vydržať obliehanie určený počet kôl.

Keď vyhráš scénu, mapa zošedne a tlačítko Koniec kola sa zmení na Ukončiť scénu. Vtedy, teda ešte pred stlačením tohto tlačítka, môžeš napríklad zmeniť nastavenia ukladania hry (ak hráš hru pre viacerých hráčov) alebo sa rozprávať s inými hráčmi.

### 1.3.8. Zlato

Tvoje vojsko nebojuje zadarmo. Verbovanie stojí zlato, a vojaci taktiež požadujú žold. Každý scénár začínáš so zlatom, ktoré si si preniesol z predchádzajúcich scénárov (aj keď v každom scénári máš určité minimum zlata, pre prípad, že by ti ho v predchádzajúcom zostalo príliš málo) pričom platí, že čím rýchlejšie splníš všetky úlohy, tým viac zlata si prenesieš. Počas hry získávaš zlato obsadzovaním dedín. Každá z nich ti bude následne platiť dve zlatky za kolo. Keď teda začínaš scénár, obyčajne sa oplatí stráviť nejaký čas obsadzovaním čo najväčšieho počtu dedín, aby si si tak zaistil dostatočný príjem na vedenie vojny. Tvoj momentálny príjem a stav pokladnice môžeš vidieť vo vrchnej časti obrazovky, podľa popisu uvedeného v časti obrazovka hry.

### 1.3.9. Uloženie a načítanie

Na začiatku každého scénára je hra obyčajne automaticky uložená. Ak si bol porazený, môžeš ju opäť načítať a skúsiť vyhrať. Keď uspeješ, budeš požiadaný, aby si uložil nasledujúci scénár a ten môžeš potom hrať. Ak musíš skončiť počas hrania scénára, môžeš uložiť svoju aktuálnu pozíciu a neskôr z nej pokračovať. Maj ale na pamäti, že dobrý hráč Bitky o Wesnoth nikdy nepotrebuje ukladať svoje pozície počas hrania. Väčšina začiatočníkov to ale zvyčajne robí dosť často.

## Kapitola 2. Hranie

## 2.1. Ovládanie

Toto sú prednastavené ovládacie klávesy. Je možné ich zmeniť cez menu Nastavenia.

Tabuľka 2.1. Ovládanie a klávesové skratky

F1 | Návod k Bitke o Wesnoth
Šípky | Posúvanie
Ľavé (hlavné) tlačidlo myši | Vyberie jednotku, presunie jednotku
Pravé tlačidlo myši | Hlavné menu, zruší akciu
Stredné tlačidlo myši | Presunie stred obrazovky na vybranú pozíciu
Esc | Vypne hru, vypne menu, zruší správu
Ctrl-r | Naverbuje jednotku
Ctrl-Alt-r | Naverbuje rovnakú jednotku ako minule
lt-r | Privolá jednotku
u | Vráti posledný pohyb (dajú sa vracať iba tie pohyby, kde nedošlo k žiadnej náhode ani prekvapeniu)
r | Zopakuje pohyb
m | Správa pre iného hráča (pri hre viacerých hráčov)
Ctrl-m | Správa pre spojencov (v hre pre viacerých hráčov)
Alt-m | Správa pre každého (v hre pre viacerých hráčov)
Alt-c | Zobrazí záznam rozhovoru
n | Vyberá jednotky, ktoré sa ešte môžu pohybovať
N | Vyberá jednotky, ktoré sa ešte môžu pohybovať, v opačnom poradí
Medzera | Ukončí ťah jednotky a vyberie ďalšiu jednotku, ktorá sa ešte môže pohybovať
Shift-Medzera | Ukončí ťah vybranej jednotky (vynuluje zostávajúce pohyby)
Ctrl-Medzera | Ukončí ťah tohoto hráča
Ctrl-v | Ukáže nepriateľské pohyby (kam sa súper môže pohnúť v nasledujúcom ťahu)
Ctrl-b | Ukáže možné nepriateľské pohyby, keby na mape neboli tvoje jednotky
Ctrl-j | Ukáže ciele scenára
Ctrl-f | Prepína medzi režimom okna a celej obrazovky
Ctrl-a | Prepína zrýchlený režim
Ctrl-g | Prepína mriežku
Ctrl-c | Vymaže popisy polí na obrazovke
Ctrl-s | Uloží hru
Ctrl-o | Načíta hru
Ctrl-p | Otvorí dialóg Nastavenia
Ctrl-q | Ukončí hru
/ | Nájde (jednotku alebo značku podľa mena)
t | Pokračuje v prerušenom pohybe jednotky
+ | Priblíži pohľad
- | Vzdiali pohľad
0 | Nastaví štandardný pohľad
Ctrl-n | Premenuje jednotku
1-7 | Ukáže, ako ďaleko sa vybraná jednotka môže dostať za daný počet ťahov
l | Vyberie veliteľa
d | Zobrazí popis vybranej jednotky
Ctrl-g | Prepína mriežku
S | Aktualizuje odkrývanie mapy
D | Pozastaví priebežné odkrývanie mapy
Alt-l | Pridá značku k danému políčku na mape
Ctrl-l | Nastaví názov tímu
Alt-s | Zobrazí tabuľku so stavom
s | Zobrazí štatistiky
Alt-u | Zobrazí zoznam jednotiek
Ctrl-alt-m | Prepne vypnutie herných zvukov
: | Príkazový režim

## 2.2. Zlato

Každá strana začína hru s určitým množstvom zlata, a každé kolo získáva 2 zlatky plus 2 ďaľšie za každú dedinu, ktorú získa pod svoju kontrolu. V kampani začínaš hru s 80% zo zlata, s ktorým si skončil minulý scénár, prípadne s minimálnym množstvom, ktoré záleží na konkrétnom scénári a je obyčajne menšie so zvyšujúcou sa obtiažnosťou.

### 2.2.1. Verbovanie a privolávanie

Zlato využiješ hlavne na verbovanie či privolávanie jednotiek z predchádzajúcich scenárov v kampani. Jednotky môžu byť verbované či privolané, keď tvoj veliteľ stojí na pevnosti

- Klikni pravým tlačítkom na prázdne políčko v hrade a zvoľ možnosť Verbovať jednotky, čím môžeš svoju armádu rozšíriť o vojakov zo zoznamu, ktorý sa ti ukáže. Cena naverbovania určitej jednotky závisí na jej kvalitách, normálne sa ale pohybuje medzi 10 a 20 zlatkami.
- Klikni pravým tlačítkom na prázdne políčko v hrade a zvoľ možnosť Privolať jednotky, čím môžeš do boja zapojiť vojakov, ktorí prežili predchádzajúce scénáre. Privolanie stojí 20 zlatiek za každú jednotku. Viac informácii nájdeš v časti privolávanie jednotiek.

### 2.2.2. Žold

Každá jednotka tiež vyžaduje určitý žold. Jeho výška väčšinou odpovedá úrovni jednotky, okrem prípadov, kedy má vlastnosť Verný (pozri nižšie). Túto vlastnosť majú obyčajne jednotky, ktoré neboli pôvodne verbované - teda napríklad veliteľ či tí, ktorí sa ku nemu počas kampane dobrovoľne pridali. Žold sa platí len v prípade, ak je jeho celková výška vyššia ako počet dedín, ktoré má hráč pod kontrolou. Skutočná suma, ktorú musí veliteľ svojim jednotkám zaplatiť je teda suma všetkých žoldov mínus počet dedín.

### 2.2.3. Príjem

Potom vzorec na výpočet príjmu za kolo je

    2 + dediny - maximum(0, žold - dediny)

kde žold je sumou úrovní všetkých tvojich jednotiek, ktoré nemajú príznak "lojálne".

Ak je žold vyšší než počet dedín+2 potom tím začne strácať zlato. Ak je rovný, zlato sa nemení.

## 2.3. Jednotky

V Bitke o Wesnoth nájdete stovky typov jednotiek, ktoré sú charakterizované veľkým množstvom štatistík. Jednotlivé jednotky navyše môžu mať určité vlastnosti, ktoré ich mierne odlišujú od iných jednotiek toho istého typu. Tvorcovia kampaní navyše môžu do svojich príbehov vložiť špeciálne jednotky, aby tak rozšírili hráčove možnosti.

Základné štatistiky popisujúce jednotku zahŕňajú počet životov (HP), počet pohybových bodov a zbrane, ktoré môže používať, spolu s poškodením, ktoré môžu spôsobiť. Jednotky majú navyše aj ďaľšie vlastnosti, ako príslušnosť k poriadku/chaosu a špeciálne vlastnosti, ktoré sú podrobnejšie popísané nižšie.

### 2.3.1. Príslušnosť

Každá jednotka má určitú príslušnosť: buď k poriadku, chaosu, alebo je neutrálna. Príslušnosť ovplyvňuje schopnosti jednotky v rôznych častiach dňa. Neutrálne jednotky však týmto ovplyvnené nie sú. Jednotky poriadku pôsobia viac škody cez deň a menej cez noc, jednotky chaosu zase naopak - menej cez deň a viac cez noc.

Dve fázy "dňa" a "noci" rozlišujeme na ráno, popoludnie, prvú hliadku a druhú hliadku, čo súvisí s pozíciou slnka a mesiaca na obrázku času dňa.

Nasledovná tabuľka zobrazuje vplyv rôznych denných dôb na zranenia spôsobené jednotkami poriadku a chaosu:

Tabuľka 2.2. Denná doba a sila útokov

Kolo | Obrázok | Denná doba | Poriadok | Chaos
--- | --- | --- | --- | ---
1 |  | Svitanie | - | -
2 |  | Deň (dopoludnie) | +25% | -25%
3 |  | Deň (popoludnie) | +25% | -25%
4 |  | Súmrak | - | -
5 |  | Noc (prvá hliadka) | -25% | +25%
6 |  | Noc (druhá hliadka) | -25% | +25%
Špeciálne |  | Podzemie | -25% | +25%

Pamätajte, že niektoré scény sa odohrávajú v podzemí, kde je večná noc!

Napríklad: predstav si súboj medzi jednotkou poriadku a jednotkou chaosu, pričom každá z nich má základný útok 12. Pri svitaní a súmraku spôsobia, pokiaľ sa trafia, obidve 12 bodov poškodenia. Počas rána či popoludnia spôsobí jednotka poriadku (`12 \* 1.25`) či 15 bodov poškodenia, zatiaľ čo jednotka chaosu len (`12 \* 0.75`) či 9 bodov. Počas prvej a druhej hliadky sa ale situácia obráti, a jednotka poriadku spôsobí len 9 bodov poškodenia, pričom jednotka chaosu 15.

Pokiaľ by s nimi bojovala aj odpovedajúca neutrálna jednotka, spôsobovala by stále 12 bodov poškodenia, nech by už bol čas dňa akýkoľvek.

### 2.3.2. Vlastnosti

Jednotky majú vlastnosti, ktoré odrážajú ich charakter. Tie sú im pridelované náhodne pri ich vytvorení. Väčšina jednotiek má dve vlastnosti.

Možné vlastnosti pre väčšinu jednotiek sú nasledovné:

Inteligentný
  Inteligentné jednotky požadujú o 20% menej skúseností ako obyčajne na to, aby postúpili na ďaľšiu úroveň (túto vlastnosť nedostávajú trolovia). Inteligentné jednotky sú veľmi užitočné na začiatku kampane, keďže môžu dosiahnuť vyššie úrovne rýchlejšie ako je bežné. Neskôr v kampaniach už ale ich užitočnosť trochu klesá, pretože povyšovanie po dosiahnutí najvyššej úrovne už nie je tak významné ako povyšovanie na vyššiu úroveň. Ak máš veľa jednotiek na najvyššej úrovni, možno stojí za zváženie, či by nebolo dobré privolať jednotky s užitočnejšími vlastnosťami.
Rýchly
  Rýchle jednotky majú o 1 pohyb navyše, ale tiež o 5% menej životov ako obyčajne. Vlastnosť rýchly je jedna z najviac sa prejavujúcich, hlavne pri pomalých jednotkách, ako sú trolovia či ťažká pechota. Jednotky s touto vlastnosťou majú často výrazne zvýšenú pohyblivosť v ťažkom teréne, čo stojí za zváženie pri plánovaní rozmiestnenia tvojich jednotiek. Taktiež ale nie sú tak odolné ako jednotky bez tejto vlastnosti, čo ich robí menej vhodnými pri držaní kritických pozícii.
Odolný
  Odolné jednotky majú o 4 životy navyše, plus o 1 život za každú ďaľšiu úroveň. Sú užitočné vo všetkých častiach kampane, a táto vlastnosť sa tak zíde každej jednotke. Najužitočnejšia je pre jednotky, ktoré majú nejakú kombináciu malého počtu životov, dobrej obrany či vysokej odolnosti. Odolné jednotky sú zvlášť hodnotné pri bránení strategických pozícii pred súpermi.
Silný
  Silné jednotky majú každý útok o jeden bod silnejší a taktiež majú o 1 život naviac oko obyčajne. Táto vlastnosť je tak užitočná takmer pre všetky jednotky, predovšetkým ale tie, ktoré majú v boji na blízko veľký počet útokov, ako napríklad elfský bojovník. Silné jednotky sa zídu hlavne v prípade, keď práve málo útočnej sily navyše zmení zraňujúci úder na dorážajúci.

Sú vlastnosti, ktoré môžu získať len niektoré jednotky, prípadne len jednotky určitej rasy. Tieto sú:

Obratný
  Zručné jednotky spôsobia pri každom úspešnom útoku na diaľku o 1 poškodenie navyše. Zručnosť je vlastnosť, ktorá je vyhradená len elfom. Tí sú známi práve svojou neobyčajnou ladnosťou a veľkým nadaním pre streľbu z luku. Niektorí z nich sú ale obdarovaní prirodzeným talentom, ktorým ešte presiahnu svojich súkmeňovcov. Šípy týchto elfov sú tak účinnejšie a spôsobia viac škôd.
Životaschopný
  Známi svojou vitalitou, niektorí trpaslíci sú odolnejší ako ostatní a môžu oddychovať aj keď putujú. Životaschopné jednotky majú o 1 život a ešte o 1 život za každú úroveň viac ako obyčajne a oddychovanie im uzdraví 2 životy v každom kole, v ktorom nebojujú. Jed im spôsobuje o štvrtinu menšie zranenia.
Nebojácny
  Nepriaznivá doba dňa nemá na útok tejto jednotky negatívny vplyv (ťažká pechota, mrchožrút, troli, chodiace mŕtvoly).

Sú niektoré vlastnosti, ktoré nie sú jednotkám pridelené náhodne. Tie im môže prideliť autor scénára, alebo sú to vlastnosti, ktoré dostáva určitý typ jednotky štandardne:

Verný
  Verné jednotky nepožadujú žold, na rozdiel od väčšiny ostatných jednotiek, ktoré ho požadujú vždy na konci kola vo výške, ktorá odpovedá ich úrovni. Počas kampaní sa môžu ku hráčovi dobrovoľne pridať určité jednotky. Práve tie majú často túto vlastnosť. Aj keď ich privolanie stojí určitú čiastku, ich vydržiavanie už nie. To ich robí neoceniteľnými počas dlhej kampane, kedy je zlata častokrát málo. Naverbované jednotky túto vlastnosť nikdy nemajú, je preto nerozvážne verné jednotky prepustiť či ich poslať umrieť zbytočnou smrťou.
Nemŕtvi
  Nemŕtve jednotky sú imúnne voči jedu, vysatiu a chorobám. Vlastnosť nemŕtvy je ale tiež obyčajne ich jedinou. Tieto jednotky sú telá mŕtvych, ktoré boli opäť povolaní do boja, a keďže v nich nie je život, nemôžu byť otrávené. To ich robí veľmi užitočnými, keď bojujú proti jednotkám, ktoré používajú jed pri svojich útokoch.
Mechanický
  Mechanické jednotky sú imúnne voči jedu, vysatiu a chorobe. Vlastnosť mechanický je ale obyčajne ich jedinou.

### 2.3.3. Zvláštne schopnosti jednotiek

Niektoré jednotky majú špeciálne útoky. Tu sú vymenované:

Zákerný
  Tento útok spôsobuje dvojnásobné zranenie, ak je na opačnej strane napadnutého súpera iný jeho nepriateľ, a ak tento nie je vyradený z boja (napríklad premenený na kameň).
Zúrivý
  Či sa používa pri útoku alebo pri obrane, tento útok si vynucuje pokračovanie v boji, až dokým jeden z bojujúcich nepadne, alebo neprejde 30 kôl útokov.
Výpad
  Tento útok spôsobuje napadnutému dvojnásobné zranenie. Spôsobuje však dvojnásobné zranenie aj tento jednotke pri súperovom protiútoku.
Vysatie
  Táto jednotka vysáva život zo žijúcich jednotiek, lieči sa o polovicu spôsobeného zranenia (zaokrúhlené nadol).
Prvý úder
  Táto jednotka pri tomto útoku vždy udiera prvá, dokonca aj pri obrane.
Magický
  Tento útok má vždy pravdepodobnosť zásahu 70% bez ohľadu na obranné schopnosti napadnutej jednotky.
Presný
  Pri útoku má tento útok pravdepodobnosť zásahu vždy aspoň 60%.
Choroba
  Keď jednotku zabije morový útok, táto jednotka je nahradená jednotkou "chodiaca mŕtvola" patriacou rovnakej strane ako jednotka s morovým útokom. Toto nefunguje na nemŕtvych alebo na jednotky v dedine.
Jed
  Tento útok otrávi obeť. Otrávená jednotka stráca 8 životov každý ťah, dokiaľ nie je vyliečená alebo dokiaľ životy neklesnú na 1. Samotný jed nemôže jednotku zabiť.
Spomalenie
  Tento útok spomalí obeť do konca kola. Spomalená jednotka spôsobuje polovičné zranenia a pohyb ju stojí dvojnásobok pohybových bodov. Ak je označená spomalená jednotka, na bočnom informačnom paneli má zobrazenú malú ikonu slimáka.
Zkamenieť
  Tento útok premení obeť na kameň. Skamenené jednotky sa nemôžu pohybovať alebo útočiť.
Húf
  Počet útokov tejto jednotky klesá, keď je jednotka zranená. Počet útokov je priamo úmerný zostávajúcemu percentu životov jednotky. Napríklad jednotka, ktorá má 3/4 z maximálneho počtu životov, bude mať 3/4 počtu útokov.

### 2.3.4. Schopnosti

Niektoré jednoty majú schopnosti, ktoré buď priamo ovplyvňujú iné jednotky, alebo ovplyvňujú ako jednotka interaguje s inými jednotkami. Tu sú tieto schopnosti:

Prepad
  Táto jednotka sa vie ukryť v lese a zostane pre nepriateľov neviditeľná. Nepriateľské jednotky túto jednotku v lese nevidia, iba ak stoja na vedľajšom políčku. Nepriateľská jednotka, ktorá prvá objaví túto jednotku, stratí všetok zostávajúci pohyb.
Utajenie
  Táto jednotka sa vie ukryť v dedine (okrem vodných dedín) a zostane pre nepriateľov neviditeľná. Nepriateľské jednotky túto jednotku v dedine nevidia, iba ak stoja na vedľajšom políčku. Nepriateľská jednotka, ktorá prvá objaví túto jednotku, stratí všetok zostávajúci pohyb.
Lieči
  Jednotka dokáže vyliečiť spojeneckú jednotku z otravy, ale spojenec vyliečený z otravy sa v rovnakom ťahu ešte nebude uzdravovať.
Uzdravuje +4
  Táto jednotka môže na začiatku ťahu liečiť spojenecké jednotky na susediacich políčkach. Uzdravovaná jednotka sa môže vyliečiť o nanajvýš 4 životy za kolo, alebo jej v danom kole nebude otrava uberať životy. Otrávenú jednotku nemožno zbaviť otravy uzdravovaním, treba nájsť dedinu alebo jednotku, ktorá vie liečiť.
Uzdravuje +8
  Táto jednotka spája rastlinnú kúru s mágiou a lieči jednotky na bojisku rýchlejšie ako je normálne možné. Uzdravovaná jednotka sa môže vyliečiť o nanajvýš 8 životov za kolo, alebo jej v danom kole nebude otrava uberať životy. Otrávenú jednotku nemožno zbaviť otravy uzdravovaním, treba nájsť dedinu alebo jednotku, ktorá vie liečiť.
Osvetlenie
  Táto jednotka osvetľuje susediace políčka, takže sa na nich jednotkám poriadku bojuje lepšie a jednotkám chaosu horšie. Jednotka na políčku susediacom s touto jednotkou bude v noci bojovať, ako keby bolo šero, a v šere ako keby bol deň.
Velenie
  Táto jednotka dokáže viesť spojenecké jednotky na vedľajších políčkach, ktoré potom lepšie bojujú. Spojenecké jednotky nižšej úrovne na susedných políčkach spôsobia pri boji zranenie väčšie o 25% za každú úroveň rozdielu oproti veliacej jednotke.
Nočné zakrádanie
  Táto jednotka sa v noci stáva neviditeľnou. Nepriateľské jednotky túto jednotku v noci nevidia, iba ak stoja na vedľajšom políčku. Nepriateľská jednotka, ktorá prvá objaví túto jednotku, stratí všetok zostávajúci pohyb.
Regeneruje
  Táto jednotka uzdraví sama seba o 8 životov za kolo. Ak bola otrávená, namiesto uzdravovania sa vylieči z otravy.
Priebojný
  Táto jednotka sa dokáže vrtko pohybovať okolo nepriateľov, ignorujúc ich zónu kontroly.
Neoblomný
  Pri obrane sa odolnosť tejto jednotky zdvojnásobuje, až po maximum 50%. Zraniteľnosť sa nemení.
Ponorenie
  Táto jednotka sa vie ukryť v hlbokej vode a zostane pre nepriateľov neviditeľná. Nepriateľské jednotky túto jednotku v hlbokej vode nevidia, iba ak stoja na vedľajšom políčku. Nepriateľská jednotka, ktorá prvá objaví túto jednotku, stratí všetok zostávajúci pohyb.
Teleportácia
  Táto jednotka sa na jeden krok dokáže teleportovať medzi ľubovoľnými dvoma spojeneckými dedinami.

### 2.3.5. Skúsenosť

Jednotky získávajú za boj skúsenosti. Keď ich získajú dostatok, postúpia na ďaľšiu úroveň a stanú sa silnejšími. Množstvo skúseností, ktoré získajú, záleží na úrovni nepriateľa a výsledku súboja: ak jednotka zničí svojho súpera, získáva 8 skúseností za každú nepriateľovu úroveň (ak je súper úroveň 0, získa 4 skúsenosti), pokiaľ sa ale boj neskončí smrťou jedného zo súperov, každý z nich získa 1 skúsenosť za každú nepriateľovu úroveň. Inak povedané:

Tabuľka 2.3. Bonusy skúseností za zabitie a boj s jednotkami rôznych úrovní

nepriateľova úroveň | bonus za zabitie | bonus za boj
--- | --- | ---
0 | 4 | 0
1 | 8 | 1
2 | 16 | 2
3 | 24 | 3
4 | 32 | 4
5 | 40 | 5
6 | 48 | 6

### 2.3.6. Privolanie jednotiek

Keď úspešne dokončíš scénár, všetky jednotky, ktoré prežili, budeš môcť v nasledujúcom privolať. V ťahu, keď verbuješ alebo privolávaš jednotku, s ňou ale nemôžeš hýbať ani útočiť. Privolaná jednotka začína tak, ako skončila - teda na rovnakej úrovni, s rovnakým počtom skúseností, prípadne i s kúzelnými predmetmi, ktoré mohla získať, a s plným počtom životov.

## 2.4. Pohyb

Keď klikneš na jednotku, získaš prehľad o políčkach, na ktoré sa môže v danom ťahu presunúť. Ostatné políčka zošednú (pokiaľ stlačíš klávesy 2-7, budú zvýraznené všetky políčka, ktoré môže jednotka dosiahnuť v danom počte ťahov). Keď sa nachádzaš v tomto móde a pohybuješ myšou po jednotlivých políčkach, zobrazuje sa cesta, ktorou sa jednotka na určité políčko dostane najrýchlejšie. Podobne sa zobrazujú aj ďaľšie informácie, a to obrana terénu a počet ťahov, za ktorý jednotka políčko dosiahne. Ak sa rozhodneš s jednotkou nehýbať, tento mód opustíš vybraním inej jednotky (buď kliknutím na ňu alebo použitím klávesy `n` či `N`) alebo kliknutím pravého tlačítka myši na ktorúkoľvek časť mapy. Gulička nad ukazateľom životnosti jednotky umožňuje rýchlo zistiť, či sa už jednotka hýbala alebo sa ešte v danom ťahu môže pohnúť.

Ak sa rozhodneš pohnúť zvolenou jednotkou, klikni pravým tlačítkom na políčko, na ktoré sa má dostať a jednotka vyrazí na cestu. Ak zvolíš cieľ, ktorý je v danom ťahu mimo jej dosah, jednotka sa pohne tak ďaleko, ako je to možné a vstúpi do plánovacieho módu. V plánovacom móde sa bude tvoja jednotka postupne približovať k svojmu cieľu. Naplánované ťahy môžeš ľahko zrušiť na začiatku ďaľšieho kola. Môžeš zmeniť aj cieľ jednotky, a to tak, že ju výberieš a zvolíš nový cieľ, druhým kliknutím prípadne plánovaný ťah úplne zrušíš.

Keď vstúpiš s jednotkou do dediny, ktorá je neutrálna alebo patrí nepriateľovi, obsadíš ju a bude patriť tebe. Zároveň tým daná jednotka vyčerpá svoj ťah.

Väčšina jednotiek má okolo seba zónu, ktorú je pod ich kontrolou. Tá obmedzuje pohyb tvojich jednotiek - na to, aby dosiahli niektoré políčka, musia zónu nepriateľa obchádzať. Tieto obmedzenia sú automaticky zobrazené trasou, ktorou by sa jednotka pohybovala, ako aj zvýraznením políčok, ktoré môže jednotka v danom ťahu dosiahnuť.

### 2.4.1. Oblasť kontroly

Zóna pod kontrolou jednotky zahŕňa šesť políčok, ktoré ju obkolesujú, a pokiaľ do tejto zóny vstúpi nepriateľská jednotka, musí zastať. Priebojné jednotky ale ignorujú zóny pod kontrolou nepriateľa a môžu sa popri nich presúvať bez toho, aby museli zastať. Jednotky na úrovni 0 sú zase príliš slabé na to, aby nejakú zónu dokázali kontrolovať a tak okolo nich môžu voľne prechádzať všetky jednotky bez rozdielu.

### 2.4.2. Kruhy

Na vrchu ukazovateľa energie vedľa každej jednotky je kruh. Tento kruh je:

Tabuľka 2.4. Kruhy

Kruh | Obrázok | Popis
--- | --- | ---
Zelený |  | Ak ovládaš túto jednotku, a ešte si ňou v tomto kole neťahal,
Žltý |  | Ak ovládaš túto jednotku, a už si ňou v tomto kole ťahal, ale ešte môžeš ďalej ťahať alebo útočiť
Červený |  | Ak ovládaš jednotku, ale už spotrebovala svoje pohybové body
Modrý |  | Ak jednotka patrí spojencovi, nemôžeš ju ovládať
- |  | Nepriateľským jednotkám sa kruh nad ich ukazovateľom energie nezobrazuje.

### 2.4.3. Placky, tímové farby, a znaky hrdinov

Pod každou jednotkou je zvyčajne farebná placka, čiže podklad. Jej farba označuje tím; pri hraní príbehu je farba ľudského hráča (väčšinou) červená. Farba tímu sa ukazuje aj na častiach oblečenia jednotky, prípadne na jej štíte.

Placka je zvyčajne celý kruh, teda elipsa kvôli pohľadu zboku. Niekedy (zvyčajne pod jednotkou na úrovni 0) uvidíš placku, ktorá vyzerá ako vrtuľa vrtuľníka; to znamená, že táto jednotka nemá zónu kontroly.

Niektoré príbehy používajú placky v tvare hviezdy na označenie veliteľov; iné používajú pre hrdinov znak v tvare štítu v pravom hornom rohu jednotky. Niektoré iné zase nemajú pre hrdinov žiadne špeciálne označenie. Ktoré označenie (a či vôbec nejaké) sa použije, je ponechané na vkus tvorcov príbehu.

## 2.5. Boj

Ak sa presunieš ku nepriateľskej jednotke, môžeš ju napadnúť. Klikni na tvoju jednotku, umiestnenú pri nepriateľovi, a následne na neho - otvorí sa okno, ktoré zobrazuje možnosti súboja. Každá jednotka má jednu alebo viac zbraní, s ktorými môže útočiť. Niektoré zbrane, ako meče, sú určené na boj zblízka, a niektoré, ako luky, na boj z diaľky.

Ak zaútočíš zbraňou zblízka, nepriateľ sa bude brániť vlastnou zbraňou na boj zblízka. Ak zaútočíš na diaľku, nepriateľ sa bude brániť svojou zbraňou na diaľku. Ak nepriateľ nemá zbraň rovnakého druhu ako tvoja jednotka (teda na blízko či na diaľku), nemôže sa brániť a opätovať úder.

Rôzne typy útokov pôsobia rôzne veľa škody, a s každou zbraňou môžeš väčšinou udrieť niekoľkokrát. Napríklad elfský vojak pôsobí s každým úderom 5 bodov poškodenia, a pri jednom súboji má možnosť udrieť 4-krát. To je uvedené ako 5-4, čo teda znamená, že 5 je počet bodov poškodenia, a 4 počet úderov.

Každá jednotka má určitú šancu, že bude zasiahnutá (teda obranu), ktorá záleží na tom, na akom teréne stojí. Napríklad jednotky, stojace v hrade či dedine majú menšiu šancu, že budú zasiahnuté, a elfovia v lese majú túto šancu veľmi malú. Ak chceš zistiť, akú obranu bude mať jednotka na určitom teréne, klikni na jednotku a prejdi myšou na políčko, ktoré ťa zaujíma. Obrana sa zobrazí ako percentuálna hodnota ako v statusovom okne, tak i nad samotným políčkom.

Ďalšie informácie o pravdepodobnosti, že bude útočník alebo obránca porazený, získaš, keď klikneš na tlačítko "Výpočet zranení" v súbojovom okne.

### 2.5.1. Druhy útokov

- Sečný: Zbrane s ostrou čepeľou, používané na sekanie do nepriateľa. Príklady: dýka, šabľa, kord, dračie pazúry.
- Bodný: Zbrane s ostrým hrotom a dlhou rukoveťou alebo strely, používané na prebodnutie súperovho tela. Príklady: rytierova alebo pechotná kopija, šíp.
- Tupý: Zbrane, ktoré nemajú ani ostrý hrot, ani čepeľ, ale dosť ťažké na to, aby rozdrvili súperove kosti. Príklady: palcát, palica, trolia päsť.
- Mráz: Zbrane, založené na mrazivých alebo ľadových strelách. Príklad: mrazivá vlna temného učňa.
- Oheň: Zbrane používajúce oheň na to, aby súpera upiekli ako kurča. Príklad: dračí ohnivý dych.
- Mystický: Útok, ktorý pôsobí proti kúzlam, ktoré oživujú telá mŕtvych, prízraky a ostatné nemŕtve stvory a duchov. Príklad: kúzelný útok bieleho mága.

### 2.5.2. Odolnosť

Každá jednotka je viac alebo menej zraniteľná voči rôznym typom útokov. 6 údajov v popise jednotky ukazuje slabé a silné stránky jej odolnosti proti každému z nich. Pozitívny údaj znamená, že jednotka utrpí útokom menšie škody. Negatívna odolnosť ale znamená, že jednotka je útokom zvlášť zraniteľná.

Príklady: Dračie šúpiny ich chránia pred väčšinou útokov, nie ale pred bodnými a mrazivými zbraňami. Ľudská jazda je všeobecne dobre chránená, nie však pred bodnými útokmi, ktoré sú jej slabinou. Nemŕtvi sú veľmi odolní proti sečným a bodným zbraniam, tupé a mystické útoky na nich ale majú devastujúci účinok.

Použitie najlepšieho útoku proti nepriateľskej jednotke výrazne zvýši tvoju šancu na jej zabitie.

## 2.6. Liečenie

Jednotka môže byť za kolo uzdravená o maximálne 8 životov. Pokiaľ sa jednotka kolo nehýbe ani nebojuje, tak oddychuje a získáva každé kolo 2 životy. Životy získané oddychovaním sa pridávajú k životom získaným uzdravovaním, preto je možné, aby za kolo získala jednotka celkovo až 10 životov.

Sú dva spôsoby ako sa môže jednotka uzdraviť:

- Vyčkávanie v dedine. Jednotka získa 8 životov v každom kole.
- Postavením sa vedľa jednotky, ktorá má schopnosť liečiť. Počet životov získaných liečením je uvedený v popise schopností jednotky. Možnosti sú: lieči +4 alebo lieči + 8.

### 2.6.1. Regenerácia

Trolovia a lesní muži majú schopnosť sa regeneráciou sami liečiť. Pokiaľ sú teda zranení, tak sa každé kolo vyliečia o 8 životov. Kedže všetky ostatné jednotky môžu byť za kolo uzdravené o maximálne 8 životov, trolovia a lesní muži nezískávajú žiadne ďaľšie životy, pokiaľ stoja na políčku dediny alebo vedľa jednotky, ktorá dokáže liečiť.

### 2.6.2. Jed

Niektoré útoky môžu tvoju jednotku otráviť. Otrávená jednotka bude následne každé kolo strácať 8 životov až dovtedy, kým nebude vyliečená. Vyliečiť sa jednotka môže tak, že ustúpi do dediny, alebo sa postaví vedľa jednotky so schopnosťou liečiť. Jednotky, ktoré dokážu uzdravovať, otravu nemôžu vyliečiť, ale zabránia tomu, aby jednotka stratila 8 životov. Kým je jednotka otrávená, nemôže získať liečením žiadne ďaľšie životy. Tie nezíska ani v kole, v ktorom je uzdravená z otravy. Životy ale môže získať oddychovaním, aj keď tým len mierne zníži účinok jedu.

Niekoľko ďalších informácií o uzdravovaní:

- Môže trvať niekoľko kôl, než sa jednotka celkom uzdraví.
- Uzdravovatelia (elfka šamanka, elfka druidka, elfka víla, biely mág, mág svetla, palatín) uzdravujú všetky zranené jednotky okolo nich, takže môžete udržiavať jednotky blízko bojovej línie a neprídete o ne.
- Súperove jednotky sa neuzdravujú (pôsobením našich uzdravovateľov).
- Uzdravovateľ nemôže uzdraviť sám seba, ale...
- ...môžeš používať dvojicu uzdravovateľov, nech sa uzdravujú navzájom, ak treba.
- Viacerí uzdravovatelia môžu uzdravovať jednu jednotku, a pôjde to rýchlejšie.
- Trollovia a lesní muži nemôžu regenerovať iné jednotky.
- Trollovia a lesní muži sa dokážu sami vyliečiť z otravy, podobne ako to robí dedina.

## Kapitola 3. Stratégia a tipy

## 3.1. Základná stratégia

Nasledujúce základné zásady boja a rôzne tipy ti majú pomôcť v počiatkoch tvojej kariéry Wesnothského vojnového veterána. Uvedené konkrétne príklady trochu súvisia s kampaňou "Dedič trónu".

### 3.1.1. Neplytvaj jednotkami

Neposielaj zranené jednotky na istú smrť. Akonáhle jednotka príde o viac ako polovicu svojich bodov zdravia (HP), mal by si sa vážne zamyslieť nad tým, ako ju stiahnuť do bezpečia a uzdraviť v dedine, alebo u uzdravovateľa (ako elfka šamanka alebo biely mág). Uzdravovatelia sú veľmi užitoční!

Má to praktické dôvody: ťažko zranená jednotka zvyčajne nedokáže zadržať alebo zabiť nepriateľa. Počas útoku a protiútoku pravdepodobne padne. Tým, že si ju poslal na istú smrť, stratil si jej nazbierané body skúsenosti (XP). Možno sa nebude dať naverbovať náhradníka, pretože veliteľ už nie je vo svojej pevnosti, alebo dochádzajú zdroje. A aj keď naverbuješ náhradníka, zvyčajne je veľmi ďaleko od bojovej línie. Takže neplytvaj svojimi jednotkami.

### 3.1.2. Mimo dosahu nepriateľov

Ako ochraňuješ zranené jednotky? Najlepším spôsobom je ich dostať mimo dosah nepriateľa. Nikto totiž nemôže zaútočiť tam, kde nedosiahne. V ďaľšej časti zaoberajúcej sa zónou pod kontrolou jednotky sa môžeš dozvedieť, ako obmedziť pohyby nepriateľa týmto spôsobom.

V menu 'Akcie' môžete zvoliť možnosť "zobraz ťahy nepriateľa", čím zvýrazníš všekty políčka, na ktoré sa môže nepriateľ reálne pohnúť. Toto zvýraznenie berie do úvahy zóny pod kontrolou jednotky. Môžeš tým zistiť, či tvoja jednotka, ktorá je na pokraji smrti, skutočne nemôže byť v danom kole napadnutá napadnutá, keďže sa k nej nepriateľ nemôže priblížiť.

Keď sa stretnú vojská, môže byť pre teba výhodnejšie zaútočiť ako prvý. Skús teda ukončiť presúvať jednotky tak, aby zostali mimo dosahu nepriateľa. Ten tak nemôže zaútočiť, ale pravdepodobne postúpi smerom k nim, čím sa dostane do dosahu tvojich jednotiek.

### 3.1.3. Využitie oblastí kontroly

Každá jednotka úrovne 1 alebo vyššej má určitú "zónu pod kontrolou", ktorá pokrýva 6 okolitých políčok. Znamená to, že akonáhle sa nepriateľská jednotka presunie na jedno z týchto políčok, musí zastať a ukončiť pohybovú časť svojho ťahu (toto sa netýka len jednotiek so zriedkavou vlastnosťou "priebojný").

Vďaka zónam pod kontrolou jednotiek nemôže nepriateľ prekĺznuť pomedzi dve jednotky, zoradené v severo-južnom či diagonálnom smere, medzi ktorými je vzdialenosť 1-2 políčok. Kombináciou viacerých jednotiek sa tak dá vytvoriť dlhá obranná línia, ktorá zabráni nepriateľovi v útoku na zranené jednotky, nachádzajúce sa za ňou. Aby sa tam dostal, musí si najskôr poradiť s jednotkami, tvoriacimi líniu. Niekedy, napríklad v prípade, že sa zranená jednotka nachádza na hranici dosahu nepriateľa a už sa nemôže hýbať, môže na jej záchranu stačiť čo i len jedna iná jednotka, ktorá vďaka zóne pod svojou kontrolou zabráni nepriateľovi v útoku na ňu.

### 3.1.4. Udržovanie obrannej línie

Zoradením mnohých jednotiek vedľa seba, či už tesne alebo s odstupom jedného políčka, môžeš vytvoriť silnú obrannú líniu. Uvedom si ale, že keďže sú políčka vo Wesnothe tvorené šesťuholníkmi, "línia" z východu na západ nie je priama, ale cik-caková. Línia zo severu na juh a diagonály sú priame čiary.

Pokiaľ útočí nepriateľ z jednej strany, väčšinou môže napadnúť jednu tvoju jednotku tvoriacu líniu dvoma svojími. Väčšinou v tomto prípade platí, že zdravá jednotka bez výraznejších slabín dokáže útok dvoch normálnych nepriateľských jednotiek na rovnakej úrovni alebo nižšej, prežiť.

Tvoja línia sa bohužiaľ často musí na niektorých miestach ohýbať, či už kvôli rozmiestneniu nepriateľa alebo charakteru terénu. Jednotky na týchto rohových bodoch môžu tak byť napadnúté až tromi nepriateľskými jednotkami naraz. Rovnaká situácia nastáva na konci tvojej línie, pokiaľ je príliš krátka. Do týchto slabých miest tak umiestňuj jednotky s vysokým počtom životov či odolnosťou, a s dobrou obranou na danom type terénu. Napriek tomu ale je šanca, že padnú, stále veľká a tak sem radšej umiestňuj jednotky s minimom skúseností, aby ich strata až tak nebolela.

Zoradenie tvojich jednotiek zabráni nepriateľovi obkľúčiť niektorú z nich. Kvôli oblasti kontroly je jednotka uväznená, ak má pred sebou aj za sebou nepriateľskú jednotku.

### 3.1.5. Striedaj svoje jednotky

Keď je jednotka v prednej línii ťažko zranená, môžeš ju presunúť do bezpečia za svoju obrannú líniu. Aby si líniu udržal, budeš ju asi musieť nahradiť nejakou rezervou, takže maj za prednou líniou pripravených pár náhradníkov. Ak máš uzdravovateľov, zranené jednotky v zadnej línii sa pozviechajú rýchlejšie.

Všimni si, že tvoje jednotky dokážu prechádzať cez políčka obsadené inými tvojimi jednotkami.

### 3.1.6. Využívaj terén

Pokús sa umiestniť svoje jednotky tak, aby útočili z políčka, kde majú vysokú obranu, proti nepriateľovi na políčku s nízkou obranou. Takto má súperov protiútok menšiu šancu spôsobiť zranenie.

Napríklad môžeš umiestniť svojich elfov tesne na koniec lesa, aby útočiaci orkovia museli stáť na rovine, zatiaľ čo elfovia si užívajú vysokú obranu v lese.

### 3.1.7. Útočenie a výber cieľa

Postup a útok sú samozrejme najzaujímavejšou časťou tvojej cesty k víťazstvu. Znič alebo oslab nepriateľov, ktorí ti stoja v ceste a postupuj so svojou obrannou líniou vpred. Keď sa ale dostane na ťah nepriateľ, jeho spätný úder bude zrejme silnejší ako keby si držal svoje pozície.

Často sa stane, že na jedného nepriateľa zaútočíš s viacerými jednotkami, aby si ho definitívne zničil, tým si ale narušíš celistvosť obrannej línie. Pokiaľ si mimo dosahu ďaľších nepriateľských jednotiek, tak to nevadí. Môže to ale byť problém, pokiaľ si len oslabil veľmi silného nepriateľa a nasledujúce kolo tak na teba doľahne jeho odvetný úder s ešte väčšou silou. V takom prípade môže byť výhodné použiť na dorazenie jednotiek napríklad Jazdcov, útočiacich výpadom.

Prvý úder na nepriateľa je výhodou, pretože si tak budeš môcť vybrať, ktoré jednotky umiestniš do obranných pozícii. Využívaj pritom nepriateľove slabiny: napríklad útoč na diaľku proti nepriateľom, ktorý tento typ útoku nemajú, či útoč bodnými útokmi proti jazde, ktorá je voči nim slabá. Stále ale maj na pamäti, že nepriateľ vo svojom ťahu udrie na teba, daj si preto pozor na svoje slabiny, ktoré môže použiť proti tebe.

Napríklad jazdci môžu veľmi dobre držať líniu proti orským pešiakom či mláďatám trolov, keďže majú dobrú obranu voči tupým a sečným útokom. Útok tvorený orkmi lukostrelcami či goblinmi kopijníkmi by ich ale naopak rýchlo zdolal.

Väčšinou je výhodné, pokiaľ môžeš doraziť (alebo takmer doraziť) jednotku, ktorej čelíš. Ak si ale nie si istý že nepriateľa skolíš, tak sa buď uisti, že tvoja jednotka dokáže odolať jeho spätnému útoku alebo sa rozhodni, či si ochotný o túto jednotku prísť. Aby si dokázal odolať aj následnému útoku nepriateľa v jeho ťahu, je častokrát múdre útočiť na diaľku, čím ti nepriateľ môže spôsobiť menej škôd, ako útočiť na blízko, aj keď by taký útok nepriateľa zranil viac.

Použi zbrane na diaľku hlavne v prípade, keď nepriateľ žiadne nemá. Počítač štandardne zvolí zbraň, ktorá spôsobí čo najviac poškodenia, čo ale môže znamenať, že aj tvoja jednotka príde o viac životov, ako bolo treba.

### 3.1.8. Denná doba

Zapamätaj si, že jednotky poriadku ako ľudia bojujú lepšie za svetla a jednotky chaosu ako orkovia zase za tmy. Prvý stret s nepriateľom by si tak mal naplánovať na čas, kedy si ty silný a on je slabý. Keď nastane doba výhodnejšia pre nepriateľa, častokrát sa vyplatí posilniť svoje línie a brániť sa na výhodnej pozícii. Keď opäť nastane tvoja silná chvíľa, vyrazíš vpred.

Napríklad elfovia sa môžu útoku orkov v noci brániť v lese a na úsvite postupovať. Niekedy si môžeš dokonca všimnúť, že počítač svojich orkov cez deň priamo sťahuje z nebezpečných pozícii.

### 3.1.9. Skúsenosť

Počas kampane je nevyhnutné, aby si si vybudoval zo svojich jednotiek skúsenú, ostrieľanú silu. V neskorších scénároch sa už totiž bude predpokladať, že máš k dispozícii na privolanie jednotky druhej a tretej úrovne.

Tvoje jednotky získávajú najviac skúseností (XP) zabitím nepriateľa (8 za každú jeho úroveň). Je preto rozumné použiť jednotku vyššej úrovne na to, aby nepriateľa zranila, ale posledný úder nechala na jednotku, ktorej by tieto skúsenosti viac pomohli. Zvlášť sa to týka liečiteľov, ktorí sú častokrát v súboji slabí a potrebujú tak kradnúť korisť iným jednotkám, aby mohli rýchlejšie postúpiť na vyššiu úroveň.

Na začiatku, keď ešte pravdepodobne nemáš žiadne jednotky vyššej úrovne, sa pokús, aby čo najviac posledných úderov zasadilo len niekoľko tvojich jednotiek. Tým rýchlo dosiahnu úroveň 2 a potom môžu svojim spolubojovníkom pomáhať získávať skúsenosti.

Nezabudni, že aj tvoj veliteľ potrebuje skúsenosti. Treba ho držať v bezpečí, ale ak ho budeš príliš rozmaznávať, zostane na nízkej úrovni, čo ho v ďalších scenároch bude ohrozovať ešte viac.

## 3.2. Ako z hry vyťažiť najviac zábavy

Pamätaj, že cieľom hry je zabaviť sa! Tu je pár odporúčaní od autorského tímu, ako si v hre užiť najviac zábavy:

- Pouvažuj nad hraním príbehu na "strednej" náročnosti, najmä ak už máš skúsenosti s inými strategickými hrami. Možno ťa to tak bude viac baviť a donúti ťa to viac uvažovať.
- Príliš sa netráp, keď stratíš pár jednotiek. Príbehy sú stavané tak, že sa ráta so stratami. Umožni získavanie skúseností ďalším jednotkám.
- Nezneužívaj ukladanie hier. Kedysi dávno Wesnoth umožňoval uložiť hru iba na konci scenára. Ukladanie uprostred scenára bolo pridané kvôli tomu, aby sa hra dala dohrať nasledujúci deň, a ako ochrana pred spadnutím programu. Neodporúčame dokola načítavať pozície uprostred scenára preto, lebo nepriateľ zabil tvojho bieleho mága. Nauč sa namiesto toho chrániť si svojho bieleho mága a vyvažovať riziko! To je súčasť stratégie.
- Ak musíš nahrať uloženú hru, odporúčame ísť znova od začiatku scenára a vybrať si inú stratégiu, namiesto toho, aby si postupne naháňal náhodné čísla vo svoj prospech.
- No pamätaj, že cieľom je baviť sa! Možno máš iný vkus ako autori hry, takže rob to, čo ťa najviac baví! Ak ťa baví načítavať uložené hry zakaždým ako urobíš chybu, ak chceš hru zahrať perfektne bez straty jedinej jednotky, nech sa páči!

### 3.2.1. Na začiatku scenára

- Najprv si prečítaj ciele scenára. Niekedy nemusíš zabiť súperových veliteľov; namiesto toho stačí prežiť daný počet kôl, alebo zdvihnúť daný predmet.
- Pozri si mapu: terén, postavenie svojho veliteľa a ostatných veliteľov.
- Potom začni verbovať jednotky. Lacné jednotky sú užitočné na stlmenie prvej vlny nepriateľského útoku; pokročilé jednotky môžu potom prísť ako podpora. Rýchle jednotky môžeš využiť ako prieskumníkov, aby skúmali mapu a rýchlo obsadzovali dediny.

### 3.2.2. Počas scenára

- Pokús sa obsadiť a udržať si pod kontrolou čo najviac dedín, aby ti chodilo zlato.
- Drž jednotky v skupinkách, aby ich nepriateľ nemohol napadnúť z mnohých strán, a aby si naopak ty mohol prečísliť súperove jednotky. Rozmiestni svoje jednotky do priamky, aby nepriateľ nemohol na žiadnu z nich zaútočiť z viac ako dvoch strán.
- Rozličné jednotky majú rozličné silné a slabé stránky podľa terénu a oponenta. Viac sa o tom dozvieš, keď klikneš na jednotky pravým tlačidlom a vyberieš "Popis jednotky".
- Jednotky na nižších úrovniach môžeš používať ako "krmivo pre kanóny"; môžeš pomocou nich napríklad zablokovať postup nepriateľa k tvojim dôležitým jednotkám.
- Nepriateľské jednotky môžeš zraniť pomocou pokročilých jednotiek a potom ich doraziť pomocou jednotiek na nižšej úrovni - tie potom dostanú skúsenosti (a postupne sa prepracujú na vyššiu úroveň).
- Ak máš bieleho mága (povýšený mág) alebo druida (povýšený šaman), postav ho do stredu kruhu jednotiek, aby ich liečil, ako sa pohybujú krížom cez mapu. (Dokáže to aj šaman, ale nie veľmi dobre.)
- Predpokladá sa, že budeš občas prichádzať o jednotky, dokonca aj o pokročilé.

- Denná doba je naozaj dôležitá:

  - jednotky poriadku spôsobujú väčšie zranenie vo dne a menšie v noci;
  - jednotky chaosu spôsobujú väčšie zranenie v noci a menšie vo dne;
  - vždy si skontroluj dennú dobu na pravej strane obrazovky. Plánuj dopredu - rozmýšľaj nielen nad tým, čo sa stane v tomto kole, ale aj čo sa stane v nasledujúcom.
- Rôzne jednotky sú odolné alebo zraniteľné voči rôznym druhom útokov. Jazdci sú slabí proti bodným útokom. Ohnivé a mystické zase drvia nemŕtvych. Aby si zistil, aká je odolnosť jednotky voči určitému typu útoku, klikni pravým tlačítkom na jednotku, vyber "Popis jednotky", a potom "Odolnosti", kde o tom získaš dobrý prehľad.

### 3.2.3. Liečenie

Dôležitou súčasťou úspechu v Bitke o Wesnoth je postarať sa o to, aby boli tvoje jednotky zdravé. Keď je nejaká zranená, môžeš ju liečiť buď v dedinách alebo pri špeciálnych jednotkách so schopnosťou liečiť (ako elfská šamanka či biely mág). Stretneš sa ale aj s jednotkami, ako napríklad trolmi, ktorí majú prirodzenú schopnosť sa regenerovať.

### 3.2.4. Ako vyhrať mapu

- Potrebuješ povýšené jednotky, aky rýchlo zabili súperových veliteľov, a aby si nestratil veľa jednotiek.
- Čím rýchlejšie vyhráš mapu, tým viac zlata dostaneš. Za skorú výhru dostaneš toľko zlata, ako by si dostal zo všetkých dedín na mape počas všetkých zostávajúcich ťahov.
- Zabiť všetkých nepriateľských veliteľov zvyčajne znamená okamžité víťazstvo.

### 3.2.5. Všeobecnejšie rady

- Po vyvražďovacích mapách (kde utrpíš veľké straty) nasledujú zvyčajne mapy "na chytenie druhého dychu", kde môžeš pomerne ľahko získať nejaké zlato a skúsenosti (povýšiť jednotky).
- Povýšené jednotky vyžadujú väčší žold ako jednotky na nižších úrovniach (1 zlatka za úroveň), výnimkou sú verné jednotky.