WESNOTHD(6)

NOME
wesnothd - Daemon de rede multixogador do Battle for Wesnoth

SINOPSE
wesnothd [-dv] [-c ruta] [-p porto] [-t número] [-T número]
wesnothd -V

DESCRICIÓN
Administra partidas multixogador do Battle for Wesnoth. Véxase «http://www.wesnoth.org/wiki/ServerAdministration» (en inglés) para ver as ordes que acepta o servidor a través do cliente wesnoth (/query ...) ou do fifo.

OPCIÓNS

-c ruta, --config ruta
    Indícalle a wesnothd onde atopar o ficheiro de configuración a usar. Véxase máis adiante a sección de CONFIGURACIÓN DO SERVIDOR para ver a sintaxe. Pódese recargar a configuración enviando SIGHUP ao proceso do servidor.

-d, --daemon
    Executa wesnothd coma un daemon.

-h, --help
    Indica as funcións das opcións de liña de ordes.

--log-nivel=dominio1,dominio2,...
    Establece o nivel de severidade dos dominios de rexistro. Pode usarse all para referirse a calquera dominio de rexistro. Os niveis dispoñibles son: error, warning, info, debug. Por defecto úsase o nivel error («erro») e o nivel info («información») para o dominio server («servidor»).

-p porto, --port porto
    Asocia o servidor ao porto especificado. Se non se especifica un porto, hase usar o porto 15000.

-t número, --threads número
    Define o número máximo de fíos efectivos en espera para a entrada e saída de rede a n (por defecto 5, máximo 30).

-T número, --max-threads número
    Define o número máximo de fíos efectivos que se van crear. Se se define a 0 non terá límite (por defecto vale 0).

-V, --version
    Amosa o número da versión e sae.

-v, --verbose
    Activa o rexistro da depuración.

CONFIGURACIÓN DO SERVIDOR

  A sintaxe xeral é:

[etiqueta]

    clave="valor"

    clave="valor,valor,..."

[/etiqueta]

  Claves globais:

allow_remote_shutdown
    Se se lle dá o valor no («non», valor por defecto), as solicitudes de apagado e reinicio ignoraranse salvo que procedan do fifo. Co valor yes («si») permitirase o apagado remoto por medio dunha /query realizada por un administrador.

ban_save_file
    Ruta completa ou relativa a un ficheiro ─comprimido con gzip─ que o servidor poida ler e escribir. As vedas hanse gardar neste ficheiro e leranse de novo cando se inicie o servidor.

compress_stored_rooms
    Determina se se debe ler e escribir o ficheiro de salas de forma comprimida. O valor por defecto é yes («si»).

connections_allowed
    O número de conexións permitidas dende o mesmo IP. 0 equivale a infinitas. O valor por defecto é 5.

disallow_names
    Nomes e alcumes que o servidor non acepta. Acéptanse * e ? como comodíns para patróns. Véxase glob(7) para máis información. Os valores por defecto (utilizados se non se especifica o contrario) son: *admin*,*admln*,*server*,ai,ai?,computer,human,network,player.

fifo_path
    A ruta ao fifo polo que se poden enviar ordes ao servidor ─equivalente ao /query ... dende o wesnoth─. Se non se especifica outra cousa, toma a ruta indicada como valor por defecto durante a compilación (por defecto /var/run/socket/wesnothd/socket).

max_messages
    O número de mensaxes permitidas en messages_time_period. (por defecto 4)

messages_time_period
    O período de tempo (en segundos) que se usa para detectar unha inundación de mensaxes (por defecto 10 segundos).

motd
    A mensaxe do día.

new_room_policy
    Determina quen pode crear novas salas no servidor. Os valores dispoñibles son everyone («todos»), registered (só os usuarios «rexistrados»), admin (só os usuarios «administradores») e nobody («ninguén»). Por defecto poden todos.

passwd
    O contrasinal que se utiliza para obter privilexios de administrador ─por medio de /query admin contrasinal─.

replay_save_path
    O directorio no que o servidor garda as repeticións das partidas (non esquezas a canle /!). Por defecto é `' que fai referencia ao directorio no que se iniciou wesnothd.

restart_command
    A orde que utiliza o servidor para iniciar outro proceso de servidor por medio da orde restart («reiniciar»). Só se pode establecer mediante o fifo. Véxase a opción allow_remote_shutdown.

room_save_file
    Ruta a un ficheiro onde gardar a información das salas. Lerase durante a inicialización do servidor e escribirase nel máis tarde. Se o ficheiro está baleiro ou non se forneceu unha ruta ao mesmo, nin se cargará nin se gardará ningunha sala.

save_replays
    Determina se o servidor gardará as repeticións das partidas automaticamente. O seu valor por defecto é false («non»).

versions_accepted
    Unha lista separada por comas de cadeas de versión que o servidor aceptará. Sopórtanse os comodíns de patróns * e ?. O seu valor por defecto será a versión do wesnoth correspondente.
    Por exemplo: versions_accepted="*" aceptará calquera cadea de versión.

user_handler
    O nome do xestor de usuarios a utilizar. Os xestores de usuarios dispoñibles actualmente son forum ─para conectar wesnothd á base de datos dun foro phpbb─ e sample ─unha mostra de exemplo da interface do xestor de usuarios, hai que estar tolo para utilizala en algo real─. O valor por defecto é forum. Tamén hai que engadir unha sección [user_handler], véxase a continuación.

  Etiquetas globais:

[redirect] é unha etiqueta para especificar un servidor ao que dirixir certas versións do cliente.

    host
        O enderezo do servidor ao que se dirixir.

    port
        O porto ao que se conectar.

    version
        Unha lista separada por comas de versións a dirixir. Compórtase do mesmo xeito que versions_accepted no referente aos comodíns de patróns.

[ban_time] é unha etiqueta para definir palabras clave axeitadas para duracións de tempos de veda temporais.

    name
        O nome que se usa para referirse ao tempo de veda.

    time
        A definición do tempo de duración. O formato é «%d[%s[%d%s[...]]]», onde %s será «s» (segundos), «m» (minutos), «h» (horas), «D» (días), «M» (meses) ou «Y» (anos), e %d será un número. Se non se proporciona un modificador de tempo asumirase en minutos (m). Por exemplo: time="1D12h30m" é un tempo de veda de 1 día, 12 horas e 30 minutos.

[proxy] é unha etiqueta para que o servidor actúe coma proxy e dirixa as solicitudes dos clientes conectados ao servidor especificado. Acepta as mesmas claves que [redirect].

[user_handler] configura o xestor de usuarios. As palabras clave dispoñibles variarán dependendo do xestor de usuarios que se estableza mediante a palabra clave user_handler. Se non hai ningunha sección [user_handler] na configuración, o servidor executarase sen ningún servizo de rexistro de alcumes.

    db_host
        (para «user_handler=forum») O nome do servidor da base de datos.

    db_name
        (para «user_handler=forum») O nome da base de datos.

    db_user
        (para «user_handler=forum») O nome do usuario co que iniciar sesión na base de datos.

    db_password
        (para «user_handler=forum») O contrasinal de dito usuario.

    db_users_table
        (para «user_handler=forum») O nome da táboa na que o foro phpbb almacena os datos do usuario. O máis probable é que dita táboa sexa <prefixo-da-táboa>_users (por exemplo, phpbb3_users).

    db_extra_table
        (para «user_handler=forum») O nome da táboa na que wesnothd gardará os seus propios datos dos usuarios. Terás que crear esta táboa manualmente, por exemplo mediante: CREATE TABLE <nome-da-táboa>(username VARCHAR(255) PRIMARY KEY, user_lastvisit INT UNSIGNED NOT NULL DEFAULT 0, user_is_moderator TINYINT(4) NOT NULL DEFAULT 0);

    user_expiration
        (para «user_handler=sample») O tempo en días tras o cal caduca un alcume rexistrado.

[mail] configura un servidor SMTP mediante o cal o xestor de usuarios pode enviar correos electrónicos. Actualmente só o utiliza o xestor de usuarios de exemplo.

    server
        O nome do servidor de correo.

    username
        O nome de usuario co que iniciar sesión no servidor de correo electrónico.

    password
        O contrasinal deste usuario.

    from_address
        O enderezo do remitente da mensaxe.

    mail_port
        O porto no que se executa o servidor de correo electrónico. O seu valor por defecto é «25».

ESTADO AO SAÍR
Cando o servidor se apague correctamente o estado ao saír será «0». Será «2» en caso de houber un erro coa liña de ordes.

AUTOR
Autor: David White <davidnwhite@verizon.net>. Modificacións posteriores: Nils Kneuper <crazy-ivanovic@gmx.net>, ott <ott@gaon.net>, Soliton <soliton.de@gmail.com> e Thomas Baumhauer <thomas.baumhauer@gmail.com>. Autor orixinal: Cyril Bouthors <cyril@bouthors.org>.
Visite o sitio oficial: http://www.wesnoth.org/

DEREITOS DE AUTOR
Copyright © 2003-2009 David White <davidnwhite@verizon.net>
Isto é software libre. Este software está protexido polos termos da versión 2 da licenza GNU GPL, tal e como foi publicada pola Free Software Foundation. Non existe NINGUNHA garantía. Nin sequera para o seu USO COMERCIAL ou ADECUACIÓN PARA UN PROPÓSITO PARTICULAR.

VÉXASE TAMÉN
wesnoth(6)