WESNOTH(6)

NOME
wesnoth ─ Battle for Wesnoth, un xogo de estratexia por roldas ambientado nun mundo fantástico.

SINOPSE
wesnoth [OPCIÓNS] [RUTA_AOS_DATOS]

DESCRICIÓN
O Battle for Wesnoth é un xogo de estratexia por roldas ambientado nun mundo fantástico. Derrota a todos os líderes inimigos escollendo sabiamente ás túas tropas e xestionando coidadosamente os teus recursos de ouro e vilas. Todas as unidades teñen as súas propias fortalezas e debilidades. Para gañar, desprega as túas forzas de xeito que aproveiten completamente o seu potencial, e impide que o fagan os inimigos. A medida que as unidades consigan experiencia, adquirirán novas habilidades e volveranse máis poderosas. Xoga na túa propia lingua e proba as túas habilidades contra a intelixencia artificial, ou únete á gran comunidade de xogadores en liña do Wesnoth. Crea as túas propias unidades personalizadas, escenarios ou campañas, e compárteos cos demais.

OPCIÓNS

--bpp número
    Establece o valor de bits por píxel. Por exemplo: --bpp 32

-c, --campaign
    Vai directamente ao menú de selección das campañas.

--config-dir nome
    Define nome coma o cartafol da configuración do usuario no seu directorio persoal («$HOME») ou «Os meus documentos»\«Os meus xogos» en Windows.

--config-path
    Amosa a ruta do directorio da configuración do usuario e sae.

-d, --debug
    Activa opcións adicionais na consola do xogo (consulta a páxina wiki «http://wiki.wesnoth.org/CommandMode», en inglés, para obter máis información sobre a consola).

-e, --editor ficheiro
    Inicia directamente o editor de mapas integrado. Se se especifica un ficheiro, fai o mesmo que -l --load

--fps
    Amosa o número de imaxes por segundo ao que se está executando o xogo, nunha esquina da pantalla.

-f, --fullscreen
    Executa o xogo a pantalla completa.

--gunzip ficheiroentrada.gz
    Descomprime un ficheiro que debería estar en formato gzip e gárdao sen o sufixo .gz. Borrarase o ficheiroentrada.gz.

--gzip ficheiroentrada
    Comprime un ficheiro en formato gzip, gárdao coma ficheiroentrada.gz e borra o ficheiroentrada.

-h, --help
    Amosa un resumo das opcións da liña de ordes, e sae.

-l, --load ficheiro
    Carga a partida ficheiro do directorio de partidas estándar. Se tamén se usan as opcións -e ou --editor, iníciase o editor co mapa do ficheiro aberto. Se é un directorio, o editor iniciarase cun diálogo de carga de mapas aberto en dito directorio.

--log-nivel=dominio1,dominio2,...
    Establece o nivel de severidade dos dominios do rexistro. Pódese usar all para referirse a calquera dominio do rexistro. Os niveis dispoñibles son os seguintes: error (erro), warning (aviso), info (información) e debug (depuración). Por defecto úsase o nivel error.

--logdomains
    Mostra unha lista de todos os dominios do rexistro e sae.

--max-fps
    O número de imaxes por segundo que pode amosar o xogo, o valor debe estar entre 1 e 1000, sendo 50 o valor por defecto.

-m, --multiplayer
    Executa unha partida multixogador. Hai opcións adicionais que poden usarse xunta con --multiplayer tal como se explica máis abaixo. --multiplayer só pode ir seguido destas opcións adicionais.

--no-delay
    Executa o xogo sen atrasos para probas de rendemento gráfico. Isto actívase automaticamente con --nogui.

--nocache
    Desactiva a caché de datos das partidas.

--nomusic
    Executa o xogo sen música.

--nosound
    Executa o xogo sen sons e sen música.

--path
    Amosa o nome do directorio de datos do xogo e sae.

-r XxY, --resolution XxY
    Establece a resolución da pantalla. Por exemplo: -r 800x600

--smallgui
    Permite usar resolucións de pantalla inferiores a 800x480 e cambia o tamaño dalgúns elementos da interface.

-s, --server [máquina]
    Conéctase á máquina especificada se existe, senón conéctase ao primeiro servidor das preferencias. Por exemplo: --server server.wesnoth.org

-t, --test
    Executa o xogo nun pequeno escenario de proba.

--validcache
    Asume que a caché é válida (perigoso).

-v, --version
    Amosa o número da versión e sae.

-w, --windowed
    Executa o xogo nunha fiestra.

--with-replay
    Reproduce a partida cargada coa opción --load.

Opcións para --multiplayer
As opcións multixogador específicas dun bando márcanse cun número. «número» tense que substituír por un número de bando. Normalmente é 1 ou 2 pero depende do número de xogadores posible do escenario escollido.

--ai_confignúmero=valor
    Escolle un ficheiro de configuración a cargar para a intelixencia artificial que controla o banod especificado.

--algorithmnúmero=valor
    Selecciona un algoritmo non estándar para que o use o controlador da intelixencia artificial dese bando. Os seus posibles valores son: idle_ai e sample_ai.

--controllernúmero=valor
    Selecciona o controlador dese bando. Os valores dispoñibles son: human e ai.

--era=valor
    Usa esta opción para xogar na era seleccionada en vez de na era por defecto (Default). A era elíxese mediante un id. As eras descríbense no ficheiro data/multiplayer/eras.cfg.

--exit-at-end
    Sae unha vez se rematou o escenario, sen amosar un diálogo de vitoria ou derrota que require que o usuario prema «Aceptar». Isto tamén se emprega para probas de rendemento automatizadas mediante guións.

--nogui
    Executa o xogo sen interface gráfica. Debe aparecer antes de --multiplayer para ter o efecto desexado.

--parmnúmero=nome:valor
    Establece parámetros adicionais para o bando. Este parámetro depende das opcións usadas con --controller e --algorithm. Debería ter únicamente utilidade para a xente que está deseñando a súa propia intelixencia artificial (aínda non está documentado de forma completa).

--scenario=valor
    Selecciona un escenario multixogador polo id. O id do escenario predeterminado é multiplayer_The_Freelands.

--sidenúmero=valor
    Selecciona unha facción da era actual para este bando. A facción elíxese mediante un id. As faccións descríbense no ficheiro data/multiplayer.cfg.

--turns=valor
    Establece o número de roldas para o escenario elixido. Por defecto é 50.

ESTADO AO SAÍR
Se a situación ao saír é normal, o estado ao saír será «0». «1» correspóndese cun erro de inicialización ─ben do SDL, de vídeo, dos tipos de letra, etc─. «2» indica que o erro se produciu coas opcións da liña de ordes.

AUTOR
Autor: David White <davidnwhite@verizon.net>.
Modificacións posteriores: Nils Kneuper <crazy-ivanovic@gmx.net>, ott <ott@gaon.net> e Soliton <soliton.de@gmail.com>.
Autor orixinal: Cyril Bouthors <cyril@bouthors.org>.
Visite o sitio oficial: http://www.wesnoth.org/

DEREITOS DE AUTOR
Copyright © 2003-2009 David White <davidnwhite@verizon.net>
Isto é software libre. Este software está protexido polos termos da versión 2 da licenza GNU GPL, tal e como foi publicada pola Free Software Foundation. Non existe NINGUNHA garantía. Nin sequera para o seu USO COMERCIAL ou ADECUACIÓN PARA UN PROPÓSITO PARTICULAR.

VÉXASE TAMÉN
wesnothd(6)